Forhandlingerne om et salg af Randers FC til en investorgruppe er gået i vasken, bekræfter den kronjyske klub selv.

Randers FC har gennem det seneste stykke tid forhandlet en investorgruppe med blandt andet Tom Vernon omkring et salg af den kronjyske klub.

De forhandlinger er nu gået i vasken, oplyser Randers FC i en pressemeddelse

- Vi fortryder ikke, at vi grundigt har undersøgt denne mulighed og talt åbent om den. Vi var indtil for ganske nylig overbeviste om, at handelen ville blive effektueret, men måtte i fællesskab konstatere, at enderne af forskellige grunde ikke kunne nå sammen, siger klubbens bestyrelsesformand Svend Lynge Jørgensen.

Hverken Randers eller Tom Vernon ønsker at uddybe, hvad årsagen til sammenbrudet er.

Støt Randers FC og støt vores sponsorer.